deskriptiv
Store norske leksikon,Samfunn,Samfunnsfag,Forskningsmetode
Deskriptiv betyr beskrivende. Deskriptiv brukes ofte i motsetning til normativ. Da beskriver deskriptivt hvordan ting er, mens normativt beskriver hvordan ting bør være.
I deskriptive studier forsøker man å beskrive virkeligheten uten å gi forklaringer, slik man gjør i analytiske studier som forsøker å avdekke årsak-virkning-forhold eller kausale forhold.I en deskriptiv eller beskrivende studie er formålet å beskrive fordelingen av ulike faktorer, for eksempel utbredelsen av kreftsykdom etter kjønn, alder og bosted, uten å identifisere årsaker og/eller teste hypoteser. Slike studier kan blant annet være grunnlag for beslutninger om fordeling av ressurser, eller for å utvikle hypoteser.Motsatsen til en deskriptiv studie er en analytisk studie. Les mer i Store norske leksikon normativ forskning hypotese